title: 2008/629/ES: Sklep Komisije z dne 12. junija 2008 o spremembi Sklepa 2005/56/ES o ustanovitvi Izvajalske agencije za izobraževanje, avdiovizualno in kulturo za upravljanje dejavnosti Skupnosti na področjih izobraževanja, avdiovizualnega in kulture z uporabo Uredbe Sveta (ES) št. 58/2003

text:
               1.8.2008

               SL

               Uradni list Evropske unije

               L 205/47

      SKLEP KOMISIJE

   z dne 12. junija 2008
   o spremembi Sklepa 2005/56/ES o ustanovitvi „Izvajalske agencije za izobraževanje, avdiovizualno in kulturo“ za upravljanje dejavnosti Skupnosti na področjih izobraževanja, avdiovizualnega in kulture z uporabo Uredbe Sveta (ES) št. 58/2003
   (2008/629/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 3(1) Uredbe,
   ob upoštevanju naslednjega:

               (1)

               V skladu s členom 4(1) Sklepa Komisije 2005/56/ES (2) je Izvajalska agencija za izobraževanje, avdiovizualno in kulturo (v nadaljnjem besedilu „Agencija“) odgovorna za upravljanje nekaterih delov programov Skupnosti na področjih izobraževanja, avdiovizualnega in kulture ter zlasti za upravljanje programa podpore za evropski avdiovizualni sektor, MEDIA 2007 (2007–2013), vzpostavljenega s Sklepom št. 1718/2006/ES Evropskega parlamenta in Sveta (3), programa za spodbujanje razvoja evropskih avdiovizualnih del, MEDIA Plus – razvoj, distribucija in promocija (2001–2006), vzpostavljenega s Sklepom Sveta 2000/821/ES (4), in programa usposabljanja za strokovnjake v industriji evropskih avdiovizualnih programov, Usposabljanje MEDIA (2001–2006), vzpostavljenega s Sklepom št. 163/2001/ES Evropskega parlamenta in Sveta (5).

               (2)

               Skladno s členom 4(3) Sklepa 2005/56/ES lahko Komisija po prejemu mnenja Odbora za izvajalske agencije pooblasti Agencijo za opravljanje dodatnih podobnih nalog v okviru programov Skupnosti na področjih izobraževanja, avdiovizualnega in kulture.

               (3)

               Pristojnosti in pooblastila Agencije morajo obsegati tudi upravljanje in zaključitev projektov v okviru programa usposabljanja za strokovnjake v industriji evropskih avdiovizualnih programov MEDIA II – Usposabljanje (1996–2000), odobrenega s Sklepom Sveta 95/564/ES (6), in programa za spodbujanje razvoja in distribucije evropskih avdiovizualnih del MEDIA II – Razvoj in distribucija (1996–2000), odobrenega s Sklepom Sveta 95/563/ES (7).

               (4)

               Zato je treba spremeniti Sklep 2005/56/ES.

               (5)

               Določbe tega sklepa so skladne z mnenjem Odbora za izvajalske agencije –

         SKLENILA:
   Edini člen
   V Sklepu 2005/56/ES se členu 4(1) dodata točki 29 in 30:

               „29.

               program usposabljanja za strokovnjake v industriji evropskih avdiovizualnih programov (MEDIA II – Usposabljanje) (1996–2000), vzpostavljen s Sklepom Sveta 95/564/ES (8);

               30.

               program za spodbujanje razvoja in distribucije evropskih avdiovizualnih del (MEDIA II – Razvoj in distribucija) (1996–2000), vzpostavljen s Sklepom Sveta 95/563/ES (9).

      V Bruslju, 12. junija 2008

            Za Komisijo

         Viviane REDING

            Članica Komisije

      (1)  UL L 11, 16.1.2003, str. 1.

      (2)  UL L 24, 27.1.2005, str. 35. Sklep, kakor je bil spremenjen s Sklepom 2007/114/ES (UL L 49, 17.2.2007, str. 21).

      (3)  UL L 327, 24.11.2006, str. 12.

      (4)  UL L 336, 30.12.2000, str. 82. Sklep, kakor je bil nazadnje spremenjen z Uredbo (ES) št. 885/2004 (UL L 168, 1.5.2004, str. 1).

      (5)  UL L 26, 27.1.2001, str. 1. Sklep, kakor je bil nazadnje spremenjen z Uredbo (ES) št. 885/2004.

      (6)  UL L 321, 30.12.1995, str. 33.

      (7)  UL L 321, 30.12.1995, str. 25.

      (8)  UL L 321, 30.12.1995, str. 33.

      (9)  UL L 321, 30.12.1995, str. 25.“


title: Sklep št. H1 z dne 12. junija 2009 o okviru za prehod z uredb Sveta (EGS) št. 1408/71 in (EGS) št. 574/72 na uredbi Evropskega parlamenta in Sveta (ES) št. 883/2004 in (ES) št. 987/2009 ter uporabi sklepov in priporočil Upravne komisije za koordinacijo sistemov socialne varnosti (Besedilo velja za EGP in za sporazum ES/Švica)

text:
               24.4.2010

               SL

               Uradni list Evropske unije

               C 106/13

         SKLEP št. H1
   z dne 12. junija 2009
   o okviru za prehod z uredb Sveta (EGS) št. 1408/71 in (EGS) št. 574/72 na uredbi Evropskega parlamenta in Sveta (ES) št. 883/2004 in (ES) št. 987/2009 ter uporabi sklepov in priporočil Upravne komisije za koordinacijo sistemov socialne varnosti
   (Besedilo velja za EGP in za sporazum ES/Švica)
   2010/C 106/05
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju členov 87 do 91 Uredbe (ES) št. 883/2004,
   ob upoštevanju člena 64(7) in členov 93 do 97 Uredbe (ES) št. 987/2009,
   ob upoštevanju naslednjega:

               (1)

               Uredbi (ES) št. 883/2004 in (ES) št. 987/2009 začneta veljati 1. maja 2010, uredbi Sveta (EGS) št. 1408/71 (3) in (EGS) št. 574/72 (4) pa se isti dan razveljavita, razen za primere, ki jih urejata člen 90(1) Uredbe (ES) št. 883/2004 in člen 96(1) Uredbe (ES) št. 987/2009.

               (2)

               Ob upoštevanju člena 87(8) Uredbe (ES) št. 883/2004 in člena 94 Uredbe (ES) št. 987/2009 zahtevke, ki so vloženi pred datumom začetka veljavnosti navedenih uredb, načeloma še naprej ureja zakonodaja, ki se je zanje uporabljala ob njihovi vložitvi, pri čemer se določbe navedenih uredb uporabljajo le za zahtevke, vložene po začetku njihove veljavnosti.

               (3)

               Sklepi št. 74 do 208 in priporočila št. 14 do 23 Upravne komisije za socialno varnost delavcev migrantov, ki še veljajo, postanejo brezpredmetni na dan razveljavitve uredb (EGS) št. 1408/71 in (EGS) št. 574/72 ter začetka veljavnosti uredb (ES) št. 883/2004 in (ES) št. 987/2009.

               (4)

               Nekatere sklepe in priporočila, ki se uporabljajo v skladu z uredbama (EGS) št. 1408/71 in (EGS) št. 574/72 je treba prilagoditi, da bodo ustrezali določbam uredb (ES) št. 883/2004 in (ES) št. 987/2009.

               (5)

               Nosilcem je treba zagotoviti preglednost in navodila za uporabo sklepov in priporočil Upravne komisije v skladu z uredbama (EGS) št. 1408/71 in (EGS) št. 574/72 po datumu začetka veljavnosti uredb (ES) št. 883/2004 in (ES) št. 987/2009.

               (6)

               Zaradi pravne in tehnične zapletenosti, kratkega roka in potrebe po prednostni obravnavi nekaterih nalog Upravne komisije nekateri sklepi ne bodo pravočasno pripravljeni za objavo pred začetkom veljavnosti uredb (ES) št. 883/2004 in (ES) št. 987/2009, ampak šele pozneje.

               (7)

               Nekatere določbe sklepov in priporočil, ki se uporabljajo v skladu z uredbama (EGS) št. 1408/71 in (EGS) št. 574/72, so neposredno vključene v določbe uredb (ES) št. 883/2004 in (ES) št. 987/2009.

               (8)

               V skladu s pogoji iz člena 71(2) Uredbe (ES) št. 883/2004 –

         SKLENILA:

               1.

               Sklepi in priporočila, ki se sklicujejo na uredbi (EGS) št. 1408/71 in (EGS) št. 574/72, se ne uporabljajo za primere, ki jih urejata uredbi (ES) št. 883/2004 in (ES) št. 987/2009.
               Kljub temu se navedeni sklepi in priporočila še naprej uporabljajo, kadar uredbi (EGS) št. 1408/71 in (EGS) št. 574/72 še naprej veljata in imata pravni učinek, zlasti v primerih iz druge alinee člena 90(1) Uredbe (ES) št. 883/2004 in druge alinee člena 96(1) Uredbe (ES) št. 987/2009.

               2.

               Sklepi in priporočila, ki so navedeni v delu A Priloge, se ne nadomestijo s sklepi ali priporočili na podlagi uredb (ES) št. 883/2004 in (ES) št. 987/2009.

               3.

               Sklepi in priporočila, ki so navedeni v delu B Priloge, se nadomestijo z navedenimi novimi sklepi in priporočili na podlagi uredb (ES) št. 883/2004 in (ES) št. 987/2009.

               4.

               Sklepe, navedene v delu C Priloge, Upravna komisija čim prej prilagodi, tako da ustrezajo določbam uredb (ES) št. 883/2004 in (ES) št. 987/2009, ker je treba načela iz teh sklepov uporabljati tudi v zvezi z navedenima uredbama.

               5.

               Dokumenti, ki so potrebni za uporabo uredb (EGS) št. 1408/71 in št. (EGS) št. 574/72 (to so e-obrazci, evropske kartice zdravstvenega zavarovanja in začasna nadomestna potrdila) in ki jih izdajo pristojni nosilci, organi in druga telesa držav članic pred začetkom veljavnosti uredb (ES) št. 883/2004 in (ES) št. 987/2009, še naprej veljajo (kljub dejstvu, da se sklici navezujejo na uredbi (EGS) št. 1408/71 in (EGS) št. 574/72) ter jih nosilci, organi in druga telesa drugih držav članic upoštevajo tudi po navedenem datumu, dokler se ne izteče njihova veljavnost ali dokler niso umaknjeni oziroma nadomeščeni z dokumenti, izdanimi ali predloženimi v skladu z uredbama (ES) št. 883/2004 in (ES) št. 987/2009.

               6.

               Ta sklep se objavi v Uradnem listu Evropske unije. Uporablja se od dneva začetka veljavnosti Uredbe (ES) št. 987/2009.

            Predsednica Upravne komisije

         Gabriela PIKOROVÁ

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      (3)  UL L 149, 5.7.1971, str. 2.

      (4)  UL L 74, 27.3.1972, str. 1.

      PRILOGA

         DEL A

      (Sklepi in priporočila, ki se sklicujejo na uredbi (EGS) št. 1408/71 in (EGS) št. 574/72 in ki ne bodo nadomeščeni z novimi na podlagi uredb (ES) št. 883/2004 in (ES) št. 987/2009)

         Sklepi:

                  Sklep št. 74

                  Sklep št. 76

                  Sklep št. 79

                  Sklep št. 81

                  Sklep št. 85

                  Sklep št. 89

                  Sklep št. 91

                  Sklep št. 115

                  Sklep št. 117

                  Sklep št. 118

                  Sklep št. 121

                  Sklep št. 126

                  Sklep št. 132

                  Sklep št. 133

                  Sklep št. 134

                  Sklep št. 135

                  Sklep št. 136

                  Sklep št. 137

                  Sklep št. 142

                  Sklep št. 143

                  Sklep št. 145

                  Sklep št. 146

                  Sklep št. 148

                  Sklep št. 151

                  Sklep št. 152

                  Sklep št. 156

                  Sklep št. 167

                  Sklep št. 171

                  Sklep št. 173

                  Sklep št. 174

                  Sklep št. 176

                  Sklep št. 178

                  Sklep št. 180

                  Sklep št. 192

                  Sklep št. 193

                  Sklep št. 197

                  Sklep št. 198

                  Sklep št. 199

                  Sklep št. 201

                  Sklep št. 202

                  Sklep št. 204

         Priporočila:

                  Priporočilo št. 15

                  Priporočilo št. 16

                  Priporočilo št. 17

                  Priporočilo št. 19

                  Priporočilo št. 20

                  Priporočilo št. 23

         DEL B

      (Nadomeščeni sklepi in priporočila, ki se sklicujejo na uredbi (EGS) št. 1408/71 in (EGS) št. 574/72, ter sklepi in priporočila, ki jih nadomeščajo na podlagi uredb (ES) št. 883/2004 in (ES) št. 987/2009)

                  Sklepi v skladu z uredbama (EGS) št. 1408/71 in (EGS) št. 574/72

                  Ustrezni sklepi v skladu z uredbama (ES) št. 883/2004 in (ES) št. 987/2009

                  Sklep št. 75

                  SKLEP št. P1

                  Sklep št. 83

                  SKLEP št. U1

                  Sklep št. 96

                  SKLEP št. P1

                  Sklep št. 99

                  SKLEP št. H1

                  Sklep št. 100

                  SKLEP št. H1

                  Sklep št. 101

                  SKLEP št. H1

                  Sklep št. 105

                  SKLEP št. P1

                  Sklep št. 139

                  SKLEP št. H1

                  Sklep št. 140

                  SKLEP št. H1

                  Sklep št. 160

                  SKLEP št. U2

                  Sklep št. 181

                  SKLEP št. A2

                  Sklep št. 189

                  SKLEP št. S1

                  Sklep št. 190

                  SKLEP št. S2

                  Sklep št. 191

                  SKLEP št. S1

                  Sklep št. 194

                  SKLEP št. S3

                  Sklep št. 195

                  SKLEP št. S3

                  Sklep št. 196

                  SKLEP št. S3

                  Sklep št. 200

                  SKLEP št. H3

                  Sklep št. 203

                  SKLEP št. S1

                  Sklep št. 205

                  SKLEP št. U3

                  Sklep št. 207

                  SKLEP št. F1

                  Priporočila v skladu z uredbama (EGS) št. 1408/71 in (EGS) št. 574/72

                  Ustrezna priporočila v skladu z uredbama (ES) št. 883/2004 in (ES) št. 987/2009

                  Priporočilo št. 18

                  PRIPOROČILO št. U1

                  Priporočilo št. 21

                  PRIPOROČILO št. U2

                  Priporočilo št. 22

                  PRIPOROČILO št. P1

         DEL C

      (Sklepi, ki se sklicujejo na uredbi (EGS) št. 1408/71 in (EGS) št. 574/72 in ki jih mora Upravna komisija še prilagoditi)

                  Sklep št. 138

                  Sklepa št. 147 in 150

                  Sklep št. 170 (vključno s 185)

                  Sklep št. 175

                  Sklep št. 206

                  Sklep št. 208


title: 2004/651/ES: Sklep Sveta z dne 13. septembra 2004 o spremembah Sklepa 1999/70/ES o zunanjih revizorjih nacionalnih centralnih bank glede zunanjega revizorja za Banca d'Italia

text:
               23.9.2004

               SL

               Uradni list Evropske unije

               L 298/23

         SKLEP SVETA
   z dne 13. septembra 2004
   o spremembah Sklepa 1999/70/ES o zunanjih revizorjih nacionalnih centralnih bank glede zunanjega revizorja za Banca d'Italia
   (2004/651/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, priloženega Pogodbi o ustanovitvi Evropske skupnosti, zlasti člena 27.1 Protokola,
   ob upoštevanju Priporočila ECB/2004/17 Evropske centralne banke z dne 30. julija 2004 Svetu Evropske unije glede zunanjega revizorja za Banca d'Italia (1),
   ob upoštevanju naslednjega:

               (1)

               Revizijo računovodskih izkazov Evropske centralne banke in nacionalnih centralnih bank Evrosistema opravljajo neodvisni zunanji revizorji, ki jih priporoči Svet ECB ter potrdi Svet Evropske unije.

               (2)

               Mandat sedanjih zunanjih revizorjev za Banca d'Italia je potekel in se ne bo podaljšal. Zato je treba imenovati zunanje revizorje za poslovno leto 2004.

               (3)

               Svet ECB je Svetu priporočil, da za poslovno leto 2004 in z možnostjo podaljšanja za obdobje treh let, potrdi imenovanje novih zunanjih revizorjev za Banca d'Italia, ki jih je izbral v skladu s svojimi pravili o javnih naročilih.

               (4)

               Primerno je upoštevati priporočilo Sveta ECB in ustrezno spremeniti Sklep 1999/70/ES (2) –

         SKLENIL:
   Člen 1
   Člen 1(6) Sklepa 1999/70/ES se nadomesti z naslednjim:

      „(6)   PricewaterhouseCoopers SpA se potrdi kot zunanji revizor za Banca d'Italia za poslovno leto 2004 in z možnostjo podaljšanja za obdobje treh let.“

   Člen 2
   O tem sklepu se uradno obvesti Evropska centralna banka.
   Člen 3
   Ta sklep se objavi v Uradnem listu Evropske unije.

      V Bruslju, 13. septembra 2004

            Za Svet

            Predsednik

         B. R. BOT

      (1)  UL C 202, 10.8.2004, str. 1.

      (2)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2003/799/ES (UL L 299, 18.11.2003, str. 23).


title: Sklep Komisije z dne 26. junija 2012 o ustanovitvi skupine strokovnjakov za davek na dodano vrednost

text:
               28.6.2012

               SL

               Uradni list Evropske unije

               C 188/2

         SKLEP KOMISIJE
   z dne 26. junija 2012
   o ustanovitvi skupine strokovnjakov za davek na dodano vrednost
   2012/C 188/02
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Člen 113 Pogodbe institucijam dodeljuje nalogo usklajevanja zakonodaje glede prometnih davkov, kot je davek na dodano vrednost (DDV), da se zagotovi ustrezno delovanje notranjega trga.

               (2)

               Sporočilo Komisije o prihodnosti DDV – Za enostavnejši, zanesljivejši in učinkovitejši sistem DDV, prilagojen enotnemu trgu (1) – je vzpostavilo akcijski program za obsežno reformo sistema DDV Evropske unije. Za izvajanje ukrepov iz tega sporočila bo Komisija morda potrebovala strokovno znanje strokovnjakov za DDV v okviru posvetovalnega organa.

               (3)

               Kot je navedeno v Sporočilu in v skladu z načeli pametne pravne ureditve (2), Komisija posveča veliko pozornost zbiranju mnenj in specifičnega znanja zainteresiranih strani pri razvijanju in izvajanju novih politik DDV. Zato je treba ustanoviti skupino strokovnjakov na področju DDV in opredeliti njene naloge in sestavo.

               (4)

               Skupino bi morali sestavljati posamezniki s potrebnim strokovnim znanjem na področju DDV in organizacije, ki zastopajo predvsem podjetja, potrošnike ali davčne strokovnjake, ki lahko pomagajo pri razvoju in izvajanju politik DDV.

               (5)

               Skupina bi Komisiji morala svetovati in nuditi vpogled v pripravo in izvajanje politike DDV. Vsi člani bi morali dejavno sodelovati na sestankih, pri njihovi pripravi in po potrebi pri nadaljnjih ukrepih ter zagotavljati kakovostne prispevke.

               (6)

               Za člane skupine bi bilo treba določiti pravila o razkrivanju informacij.

               (7)

               Osebne podatke bi bilo treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3) –

         SKLENILA:
   Člen 1
   Vsebina
   Ustanovi se skupina strokovnjakov za DDV z nazivom „Skupina strokovnjakov za DDV“ (v nadaljnjem besedilu: „skupina“).
   Člen 2
   Naloga
   Nalogi skupine sta:

               (a)

               Komisiji svetovati pri pripravi zakonodajnih aktov in drugih političnih pobud na področju DDV;

               (b)

               ponujati vpogled v praktično izvajanje zakonodajnih aktov in drugih političnih pobud Evropske unije na področju DDV.

         Člen 3
   Posvetovanje
   Komisija se lahko s skupino posvetuje o vsaki zadevi, povezani s pripravo in izvajanjem zakonodaje EU in drugih političnih pobud na ravni EU na področju DDV.
   Člen 4
   Članstvo – imenovanje
   1.   Skupino sestavlja največ 40 članov.
   2.   Člani so organizacije in posamezniki, imenovani ad personam, ki so usposobljeni na področjih iz člena 2.
   3.   Generalni direktor za obdavčenje in carinsko unijo imenuje člane iz organizacij in posameznikov, ki so se odzvali na razpis za zbiranje prijav.
   4.   Organizacije imenujejo svojega predstavnika in njegovega namestnika v primeru odsotnosti ali zadržanosti predstavnika. Generalni direktor za obdavčenje in carinsko unijo lahko predstavnika ali namestnika, ki ga predlaga organizacija, zavrne, če ne ustreza zahtevanemu profilu razpisa za zbiranje prijav. V takih primerih se zadevno organizacijo zaprosi, da imenuje drugega predstavnika ali namestnika.
   5.   V primeru posameznikov, imenovanih ad personam, se lahko določi namestnika za vsakega člana. Namestnik bo imenovan v skladu z enakimi pogoji kot član in samodejno zamenja člana v primeru njegove odsotnosti ali zadržanosti.
   6.   Člani so imenovani za dve leti. Dolžnosti opravljajo do konca svojega mandata. Njihov mandat se lahko podaljša, če sodelujejo na novem razpisu za zbiranje prijav.
   7.   Kandidati za člane, ki so bili izbrani kot primerni za članstvo, a še niso bili imenovani, se lahko uvrstijo na rezervni seznam (v nadaljnjem besedilu: „seznam“), ki ga Komisija uporabi za imenovanje nadomestnih članov.
   8.   Člani, imenovani ad personam, delujejo neodvisno in v javnem interesu.
   9.   Vsi člani in njihovi predstavniki bi morali dejavno sodelovati na sestankih, pri njihovi pripravi in po potrebi pri nadaljnjih ukrepih ter zagotavljati kakovostne prispevke.
   10.   Člane, ki dajo odpoved ali ne izpolnjujejo pogojev iz odstavkov 2, 8 in 9 tega člena ali iz člena 339 Pogodbe, lahko za preostanek mandata zamenja član, ki ga imenuje Komisija. Komisija za nadomestne člane imenuje kandidate s seznama.
   Generalni direktor za obdavčenje in carinsko unijo lahko organizacijo zaprosi, da imenuje novega predstavnika ali namestnika, če meni, da ne izpolnjuje pogojev iz odstavka 9 tega člena.
   11.   Imena posameznikov, imenovanih ad personam, in organizacij so objavljena v registru strokovnih skupin Komisije in drugih podobnih subjektov (v nadaljnjem besedilu: „register“) ter na spletni strani Generalnega direktorata za obdavčenje in carinsko unijo.
   12.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Skupini predseduje predstavnik Komisije.
   2.   S privoljenjem služb Komisije lahko skupina ustanovi podskupine za proučitev posebnih vprašanj na podlagi mandata, ki ga določi skupina. Take skupine se po izpolnjeni nalogi takoj razpustijo.
   3.   Predstavnik Komisije lahko povabi zunanje strokovnjake, da priložnostno sodelujejo pri delu skupine ali podskupine, če imajo posebno znanje, ki bi koristilo skupini. Poleg tega lahko predstavnik Komisije podeli status opazovalca posameznikom ali organizacijam v skladu z določbo 8(3) horizontalnih pravil o strokovnih skupinah.
   4.   Vsi člani skupine in njihovi predstavniki ter povabljeni strokovnjaki in opazovalci spoštujejo obveznosti varovanja poklicnih skrivnosti iz Pogodbe in njenih izvedbenih pravil ter Pravilnika Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (4). Če teh obveznosti ne spoštujejo, lahko Komisija ustrezno ukrepa.
   5.   Skupina in njene podskupine se ponavadi sestanejo v prostorih Komisije, v sestavu in skladno z urnikom, ki ga določi Komisija. Komisija zagotovi administrativne storitve. Sestankov skupine in njenih podskupin se lahko udeležijo tudi drugi zainteresirani uradniki Komisije.
   6.   Skupina sprejme poslovnik na podlagi standardnega poslovnika za strokovne skupine.
   7.   Komisija objavi ustrezne informacije o dejavnostih skupine v registru ali s povezavo z registra na posebno spletno stran.
   Člen 6
   Stroški sestankov
   1.   Udeleženci dejavnosti skupine za opravljanje storitev niso plačani.
   2.   Komisija jim potne stroške in stroške bivanja, nastale pri opravljanju dejavnosti skupine, povrne v skladu z veljavnimi določbami Komisije.
   3.   Stroške povrne glede na razpoložljiva odobrena sredstva, dodeljena po letnem postopku za dodeljevanje sredstev.

      V Bruslju, 26. junija 2012

            Za Komisijo

         Algirdas ŠEMETA

            Član Komisije

      (1)  COM(2011) 851, 6.12.2011.

      (2)  COM(2010) 543, 8.10.2010.

      (3)  UL L 8, 12.1.2001, str. 1.

      (4)  Sklep Komisije z dne 29. novembra 2001 o spremembah njenega Poslovnika (UL L 317, 3.12.2001, str. 1).


title: Sklep Sveta z dne 28. oktobra 1991 glede Sporazuma med Evropsko gospodarsko skupnostjo in Republiko Islandijo o uvedbi sodelovanja na področju izobraževanja in usposabljanja v okviru programa Erasmus

text:
Pomembno pravno obvestilo

|

31991D0613

Uradni list L 332 , 03/12/1991 str. 0021 - 0021

		Sklep Svetaz dne 28. oktobra 1991glede Sporazuma med Evropsko gospodarsko skupnostjo in Republiko Islandijo o uvedbi sodelovanja na področju izobraževanja in usposabljanja v okviru programa Erasmus(91/613/EGS)SVET EVROPSKIH SKUPNOSTI JEob upoštevanju pogodbe o ustanovitvi Evropske gospodarske skupnosti, in zlasti člena 235,ob upoštevanju predloga Komisije [1],ob upoštevanju mnenja Evropskega parlamenta [2],ker je Svet s Sklepom 87/327/EGS [3], spremenjenim s Sklepom 89/663/EGS [4], sprejel Program dejavnosti Evropske skupnosti za študentsko mobilnost (Erasmus);ker je Svet 5. novembra 1990 pooblastil Komisijo, da se skladno s posebnimi pogajalskimi direktivami z državami EFTA in Lihtenštajnom pogaja o dvostranskih sporazumih, katerih cilj je sodelovanje v izobraževanju in usposabljanju v okviru programa Erasmus;ker Sporazum o sodelovanju med Evropsko gospodarsko skupnostjo in Republiko Islandijo sam po sebi bogati vpliv programa Erasmus tako, da razvija meduniverzitetno sodelovanje in krepi raven znanj in spretnosti človeških virov v Evropi,SKLENIL:Člen 1Sporazum med Evropsko gospodarsko skupnostjo in Republiko Islandijo o uvedbi sodelovanja v izobraževanju in usposabljanju v okviru programa Erasmus je s tem potrjen v imenu Skupnosti.Besedilo Sporazuma je priloženo temu sklepu.Člen 2Predsednik Sveta poskrbi za objavo, določeno v členu 13 Sporazuma [5].V Luxembourgu, 28. oktobra 1991Za SvetPredsednikJ. M. M. Ritzen[1] UL C 127, 17.5.1991, str. 3.[2] Mnenje izdano 24. oktobra 1991 (še ni objavljeno v Uradnem listu).[3] UL L 166, 25.6.1987, str. 20.[4] UL L 395, 30.12.1989, str. 23.[5] UL L 332, 3.12.1991, str. 71.--------------------------------------------------


title: Sklep Sveta z dne 28. maja 2001 o sklenitvi Sporazuma v obliki izmenjave pisem med Evropsko skupnostjo in Argentinsko republiko v okviru člena XXVIII Splošnega sporazuma o carinah in trgovini (GATT) 1994 za spremembo koncesij za česen, predvidenih v listi CXL, priloženi GATT

text:
Pomembno pravno obvestilo

|

32001D0404

Uradni list L 142 , 29/05/2001 str. 0007 - 0007

		Sklep Svetaz dne 28. maja 2001o sklenitvi Sporazuma v obliki izmenjave pisem med Evropsko skupnostjo in Argentinsko republiko v okviru člena XXVIII Splošnega sporazuma o carinah in trgovini (GATT) 1994 za spremembo koncesij za česen, predvidenih v listi CXL, priloženi GATT(2001/404/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti, zlasti člena 133 v povezavi s prvim stavkom člena 300(2),ob upoštevanju predloga Komisije,ob upoštevanju naslednjega:(1) Svet je 2. maja 2000 pooblastil Komisijo, da s članicami WTO v skladu s členom XXVIII GATT 1994 začne pogajanja in posvetovanja s ciljem spremeniti najvišjo dovoljeno carinsko stopnjo za česen.(2) Komisija je pogajanja vodila ob posvetovanju z odborom iz člena 133 in v skladu s pogajalskimi direktivami, ki jih je izdal Svet.(3) Pogajanja z Argentinsko republiko, ki je edina članica WTO, ki jo zanimajo dobave v velikem obsegu, so bila uspešno sklenjena.(4) Sporazum v obliki izmenjave pisem med Evropsko skupnostjo in Argentinsko republiko za spremembo koncesij za česen se mora zato potrditi.(5) Ukrepi, potrebni za izvajanje tega sklepa, se morajo sprejeti v skladu s postopkom upravljanja, določenim v členu 46 Uredbe (ES) št. 2200/96 [1] –SKLENIL:Člen 1Sporazum v obliki izmenjave pisem med Evropsko skupnostjo in Argentinsko republiko v okviru člena XXVIII Splošnega sporazuma o carinah in trgovini (GATT) 1994 za spremembo koncesij za česen, predvidenih v listi CXL, priloženi GATT, se potrdi v imenu Skupnosti.Besedilo Sporazuma je priloga temu sklepu.Člen 2Komisija, ob pomoči odbora, ustanovljenega s členom 45 Uredbe (ES) št. 2200/96, sprejme potrebne ukrepe za upravljanje tarifnih kvot, predvidenih v Sporazumu, v skladu s postopkom, predvidenim v členu 46 navedene uredbe.Člen 3Predsednik Sveta je s tem sklepom pooblaščen, da imenuje pooblaščenca za podpis Sporazuma v obliki izmenjave pisem, ki zavezuje Skupnost [2].Člen 4Ta sklep se objavi v Uradnem listu Evropskih skupnosti.V Bruslju, 28. maja 2001Za SvetPredsednikT. Bodström[1] UL L 297, 21.11.1996, str. 1. Uredba, nazadnje spremenjena z Uredbo (ES) št. 2826/2000 (UL L 328, 23.12.2000, str. 2).[2] Datum začetka veljavnosti Sporazuma bo objavljen v Uradnem listu Evropskih skupnosti.--------------------------------------------------


title: Sklep Sveta z dne 11. decembra 1997 o postopku za sprejem stališča Skupnosti v Skupnem odboru carinske unije, vzpostavljenem s Sklepom št. 1/95 Pridružitvenega Sveta ES-Turčija o izvajanju zaključne faze carinske unije

text:
Pomembno pravno obvestilo

|

31997D0833

Uradni list L 345 , 16/12/1997 str. 0052 - 0052

		Sklep Svetaz dne 11. decembra 1997o postopku za sprejem stališča Skupnosti v Skupnem odboru carinske unije, vzpostavljenem s Sklepom št. 1/95 Pridružitvenega Sveta ES-Turčija o izvajanju zaključne faze carinske unije(97/833/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, in zlasti člena 113 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker je bil s Sklepom št. 1/95 [3] Pridružitvenega sveta ES-Turčija ustanovljen Skupni odbor carinske unije; ker je Odbor pooblaščen za oblikovanje priporočil za Pridružitveni svet in ima v primerih, določenih z navedenim sklepom, pooblastila za odločanje;ker je za namen postopkov Skupnega odbora treba določiti pravila za sprejetje skupnih stališč, na podlagi katerih lahko Skupnost, ki jo v Skupnem odboru zastopa Komisija, prevzame obveznosti do Turčije;ker je naloga Skupnega odbora, da zagotovi pravilno delovanje carinske unije in svobodo trgovanja med pogodbenicama; ker skupna stališča, ki jih mora sprejeti Skupnost, sodijo v področje uporabe člena 113 Pogodbe in se mora praviloma uporabljati postopek, ki ga določa navedeni člen;ker je vseeno treba določiti, da skupna stališča v zvezi z uporabo zakonodaje Skupnosti in vseh povezanih tehničnih prilagoditev ali v zvezi z oceno protikonkurenčnega vedenja sprejme Komisija,SPREJEL NASLEDNJI SKLEP:Člen 1Ob upoštevanju člena 2 sprejme stališče Skupnosti v Skupnem odboru carinske unije Svet, ki odloča s kvalificirano večino na predlog Komisije.Člen 2Stališče Skupnosti v Skupnem odboru carinske unije sprejme Komisija, če se navedeno stališče nanaša na preprost prenos aktov zakonodaje Skupnosti v carinsko unijo, po potrebi s pomočjo tehničnih prilagoditev, ali na oceno protikonkurenčnega vedenja. Letno poročilo Komisije o uresničevanju carinske unije seznanja tudi Evropski parlament o odločitvah, ki jih sprejme Skupni odbor.Člen 3Ta sklep se objavi v Uradnem listu Evropskih skupnosti.V Bruslju, 11. decembra 1997Za SvetPredsednikM. Delvaux-Stehres[1] UL C 84, 21.3.1996, str. 14.[2] Mnenje, podano dne 18. novembra 1997 (še neobjavljeno v Uradnem listu).[3] UL C 35, 13.2.1996, str. 1.--------------------------------------------------


title: 2005/56/ES: Sklep Komisije z dne 14. januarja 2005 o ustanovitvi „Izvajalske agencije za izobraževanje, avdiovizualno in kulturo“ za upravljanje dejavnosti Skupnosti na področjih izobraževanja, avdiovizualnega in kulture z uporabo Uredbe Sveta (ES) št. 58/2003

text:
               27.1.2005

               SL

               Uradni list Evropske unije

               L 24/35

      SKLEP KOMISIJE

   z dne 14. januarja 2005
   o ustanovitvi „Izvajalske agencije za izobraževanje, avdiovizualno in kulturo“ za upravljanje dejavnosti Skupnosti na področjih izobraževanja, avdiovizualnega in kulture z uporabo Uredbe Sveta (ES) št. 58/2003
   (Besedila v nemškem, francoskem in angleškem jeziku so edina verodostojna)
   (2005/56/ES)
   KOMISIJA EVROPSKIH SKUPNOSTI JE –
   ob upoštevanju pogodbe o ustanovitvi Evropske skupnosti,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 3(1),
   ob upoštevanju naslednjega:

               (1)

               Uredba (ES) št. 58/2003 daje Komisiji pooblastila, da odloča o ustanovitvi izvajalskih agencij v skladu s splošnim statutom, ki ga določa navedena uredba, in jim dodeli določene naloge v zvezi z vodenjem enega ali več programov Skupnosti; ta sklep nima vpliva na navedeno uredbo.

               (2)

               Namen ustanovitve agencije je omogočiti Komisiji, da se osredotoči na svoje prednostne dejavnosti in naloge, ki niso dodeljive drugim, in hkrati ne izgubi končne oblasti, nadzora in odgovornosti za dejavnosti, ki jih vodijo izvajalske agencije.

               (3)

               Upravljanje nekaterih centraliziranih delov v številnih programih na področjih izobraževanja, avdiovizualnega in kulture vključuje izvajanje projektov tehničnega značaja, ki ne zajemajo političnega odločanja, in zahteva visoko raven tehničnega in finančnega znanja skozi celoten življenjski cikel projekta.

               (4)

               Prenos pooblastil za naloge vezane na izvajanje teh programov na neko izvajalsko agencijo se lahko izvede tako, da se jasno loči med etapami načrtovanja in sprejemanja odločitev o financiranju na eni strani, kar bi bila naloga Komisije, in izvajanjem projektov na drugi strani, kar bi bila naloga izvajalske agencije.

               (5)

               Ustanovitev izvajalske agencije ne spreminja pooblastil Sveta Komisiji o upravljanju nekaterih faz aktivnosti, predvidenih v skladu z različnimi programi, ali pooblastil državnim agencijam glede upravljalskih nalog z ozirom na nekatere programe.

               (6)

               V ta namen izvedena analiza stroškov/prednosti je pokazala, da je uporaba izvajalske agencije za vodenje nekaterih centraliziranih delov programov na področjih izobraževanja, avdiovizualnega in kulture najugodnejša možnost v primerjavi z drugimi razpoložljivimi možnostmi, tako s finančnega kot z nefinančnega vidika.

               (7)

               Ukrepi, predvideni s tem sklepom, so v skladu z mnenjem Odbora za izvajalske agencije.

               (8)

               Uredba Komisije (ES) št. 1653/2004 z dne 21. septembra 2004 ustanovi standardno finančno uredbo za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (2) –

         SKLENILA:
   Člen 1
   Ustanovitev agencije
   1.   Ustanovi se izvajalska agencija (v nadaljevanju „agencija“) za upravljanje dejavnosti Skupnosti na področjih izobraževanja, avdiovizualnega in kulture, katere statut ureja Uredba (ES) št. 58/2003.
   2.   Agencija se imenuje „Izvajalska agencija za izobraževanje, avdiovizualno in kulturo“.
   Člen 2
   Namestitev
   Agencija se nahaja v Bruslju.
   Člen 3
   Trajanje
   1.   Agencija se s tem sklepom ustanovi za obdobje od 1. januarja 2005 do 31. decembra 2008.
   2.   Oceno delovanja agencije, vključno z analizo stroškov in koristi iz člena 3(1) Uredbe (ES) št. 58/2003, sestavi Komisija v letu 2006, z namenom možnega ponovnega pregleda ali razširitve nalog agencije v okviru nove generacije programov na področjih izobraževanja, avdiovizualnega in kulture.
   Člen 4
   Cilji in naloge
   1.   Agencija je odgovorna za upravljanje nekaterih delov spodaj naštetih programov Skupnosti:

               (a)

               druge faze akcijskega programa Skupnosti na področju izobraževanja „Socrates“, odobrene s Sklepom Evropskega parlamenta in Sveta št. 253/2000/ES (3);

               (b)

               druge faze poklicnega usposabljanja Skupnosti „Leonardo da Vinci“, odobrene s Sklepom Sveta 1999/382/ES (4);

               (c)

               akcijskega programa Skupnosti „Mladi“, odobrenega s Sklepom Evropskega parlamenta in Sveta št. 1031/2000/ES (5);

               (d)

               programa „Kultura 2000“, odobrenega s Sklepom Evropskega parlamenta in Sveta št. 508/2000/ES (6);

               (e)

               programa za vzpodbujanje razvoja, distribucije in spodbujanje evropskih avdiovizualnih del (MEDIA Plus – Razvoj, Distribucija in Promocija) (2001–2005), odobrenega s Sklepom Sveta 2000/821/ES (7);

               (f)

               programa usposabljanja za strokovnjake iz evropske industrije avdiovizulanih programov (MEDIA-Usposabljanje) (2001–2005), odobrenega s Sklepom Evropskega parlamenta in Sveta št. 163/2001/ES (8);

               (g)

               programa za izboljšanje kakovosti visokošolskega izobraževanja in vzpodbujanje medkulturnega razumevanja s sodelovanjem s tretjimi državami (Erasmus mundus), odobrenega s Sklepom Evropskega parlamenta in Sveta št. 2317/2003/ES (9);

               (h)

               večletnega programa (2004–2006) za učinkovito vključevanje informacijskih in komunikacijskih tehnologij (IKT) v sisteme izobraževanja in usposabljanja v Evropi (e-učenje), odobrenega s Sklepom Evropskega parlamenta in Sveta št. 2318/2003/ES (10);

               (i)

               akcijski program Skupnosti za vzpodbujanje aktivnega evropskega državljanstva (civilno sodelovanje), odobren s Sklepom Sveta 2004/100/ES (11);

               (j)

               akcijskega programa Skupnosti za vzpodbujanje organov aktivnih na evropski ravni na področju mladih, odobrenega s Sklepom Evropskega parlamenta in Sveta št. 790/2004/ES (12);

               (k)

               akcijskega programa Skupnosti za vzpodbujanje organov, aktivnih na evropski ravni, in za podporo posebnih dejavnosti na področju izobraževanja in usposabljanja, odobrenega s Sklepom Evropskega parlamenta in Sveta št. 791/2004/ES (13);

               (l)

               akcijskega programa Skupnosti za vzpodbujanje organov, aktivnih na evropski ravni, na področju kulture, odobren s Sklepom Evropskega parlamenta in Sveta št. 792/2004/ES (14);

               (m)

               projektov na področju visokošolskega izobraževanja, ki so lahko financirani z določbami o podpori za ekonomsko sodelovanje z državami v razvoju v Aziji, odobreni v okviru Uredbe Sveta EGS št. 443/92 (15).

         2.   V okviru upravljanja delov programov Skupnosti, omenjenih v odstavku 1, bodo agenciji dodeljene naslednje naloge:

               (a)

               upravljanje celotnega življenjskega cikla projektov v okviru izvajanja programov Skupnosti, ki so ji dodeljeni, na osnovi letnega delovnega načrta, ki določa sklep o financiranju kar zadeva subvencije in javna naročila na področjih izobraževanja, avdiovizualnega in kulture in ga je sprejela Komisija, ali na osnovi posebnih odločitev Komisije o financiranju kot tudi za ta namen potrebnih nadzorov, s sprejemom primernih odločitev na osnovi pooblastila Komisije;

               (b)

               sprejemanje aktov o izvrševanju proračuna v prihodkih in odhodkih in na osnovi pooblastila Komisije izvajanje nekaterih ali vseh postopkov, ki so potrebni za upravljanje programov Skupnosti, in zlasti postopkov za dodeljevanje subvencij in javnih naročil;

               (c)

               zbiranje, analiza in prenos Komisiji vseh informacij, ki so potrebne za usmerjanje izvajanja programov Skupnosti.

         3.   Komisija lahko, kot je zagotovljeno po členu 24 Uredbe (ES) št. 58/2003, agenciji po prejemu mnenja odbora za izvajalske agencije dodeli izvajanje nalog enake narave v okviru drugih programov Skupnosti na področjih izobraževanja, avdiovizualnega in kulture, ki niso določeni v odstavku 1, v smislu člena 2 Uredbe (ES) št. 58/2003.
   4.   Sklep Komisije o prenosu pooblastil natančno določa skupek nalog, ki so dodeljene agenciji, in je prilagojen glede na morebitne naloge, ki bi bile dodatno dodeljene agenciji. Informativno je posredovan odboru za izvajalske agencije.
   Člen 5
   Organizacijska sestava
   1.   Agencijo upravljata vodilni odbor in direktor, ki ju imenuje Komisija.
   2.   Člani vodilnega odbora so imenovani za dve leti.
   3.   Direktor agencije je imenovan za štiri leta.
   Člen 6
   Subvencije
   Agencija prejema subvencijo, ki je vpisana v breme splošnega proračuna Evropske unije in vzeta iz dodeljenih finančnih sredstev programov, omenjenih v členu 4(1), in če je primerno iz sredstev drugih programov Skupnosti, katerih izvajanje je dodeljeno agenciji z uporabo člena 4(3).
   Člen 7
   Nadzor in poročilo o izvajanju
   Agencija je pod nadzorom Komisije in mora redno poročati o izvajanju programov, ki so ji dodeljeni, na način in tako pogosto, kot je določeno v aktu o prenosu pooblastil.
   Člen 8
   Izvrševanje operativnega proračuna
   Agencija izvršuje svoj operativni proračun v skladu z določbami Uredbe (ES) št. 1653/2004.

      V Bruslju, 14. januarja 2005

            Za Komisijo

         Viviane REDING

            Članica Komisije

      (1)  UL L 11, 16.1.2003, str.1.

      (2)  UL L 297, 22.9.2004, str. 6.

      (3)  UL L 28, 3.2.2000, str. 1. Sklep, kakor je bil nazadnje spremenjen z Uredbo Sveta (ES) št. 885/2004 (UL L 168, 1.5.2004, str. 1).

      (4)  UL L 146, 11.6.1999, str. 33. Sklep, kakor je bil nazadnje spremenjen z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).

      (5)  UL L 117, 18.5.2000, str. 1. Sklep, kakor je bil nazadnje spremenjen z Uredbo Sveta (ES) št. 885/2004.

      (6)  UL L 63, 10.3.2000, str. 1. Sklep, kakor je bil nazadnje spremenjen z Uredbo Sveta (ES) št. 885/2004.

      (7)  UL L 336, 30.12.2000, str. 82. Sklep, kakor je bil nazadnje spremenjen z Uredbo Sveta (ES) št. 885/2004.

      (8)  UL L 26, 27.1.2001, str. 1. Sklep, kakor je bil nazadnje spremenjen z Uredbo Sveta (ES) št. 885/2004.

      (9)  UL L 345, 31.12.2003, str. 1.

      (10)  UL L 345, 31.12.2003, str. 9.

      (11)  UL L 30, 4.2.2004, str. 6.

      (12)  UL L 138, 30.4.2004, str. 24.

      (13)  UL L 138, 30.4.2004, str. 31.

      (14)  UL L 138, 30.4.2004, str. 40.

      (15)  UL L 52, 27.2.1992, str. 1. Uredba, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).


title: Sklep Sveta (SZVP) 2015/441 z dne 16. marca 2015 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil

text:
               17.3.2015

               SL

               Uradni list Evropske unije

               L 72/37

         SKLEP SVETA (SZVP) 2015/441
   z dne 16. marca 2015
   o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2010 sprejel Sklep 2010/96/SZVP (1). Mandat vojaške misije EU se konča 31. marca 2015.

               (2)

               Bruseljska konferenca o Somaliji, ki je potekala 16. septembra 2013 je omogočila somalski dogovor in s pomočjo projektne skupine „New Deal“ vzpostavila mehanizem za usklajevanje in prevzemanje odgovornosti Somalije.

               (3)

               Na mednarodnem srečanju, ki sta ga 18. septembra 2014 v Londonu skupaj organizirala Združeno kraljestvo in Somalija, je somalska zvezna vlada predstavila načrte Ministrstva za obrambo v zvezi z razvojem somalske nacionalne vojske do leta 2019 in njene takojšne potrebe.

               (4)

               Na podlagi strateškega pregleda iz oktobra 2014 bi bilo treba mandat vojaške misije EU podaljšati do 31. decembra 2016.

               (5)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in ne sodeluje pri financiranju te misije.

               (6)

               Mandat vojaške misije EU bi bilo treba podaljšati za prilagojen mandat –

         SPREJEL NASLEDNJI SKLEP:
   Člen 1
   Sklep 2010/96/SZVP se spremeni:

               1.

               v členu 1 se odstavek 2 nadomesti z naslednjim:
               „2.   Da se dosežejo cilji iz odstavka 1, se v Somaliji namesti vojaška misija EU, ki s strateškim svetovanjem prispeva k vzpostavljanju institucij v obrambnem sektorju ter z usposabljanjem, svetovanjem in spremljanjem neposredno pomaga somalski nacionalni vojski. V okviru svojih sredstev in zmogljivosti je vojaška misija EU pripravljena podpirati tudi druge akterje iz Unije pri izvajanju njihovih nalog na področju varnosti in obrambe v Somaliji.“;

               2.

               člen 3 se nadomesti z naslednjim:
               „Člen 3
               Določitev sedeža poveljstva misije
               1.   Sedež poveljstva misije je v Somaliji, na mednarodnem letališču v Mogadišu. Poveljstvo izvaja naloge operativnega štaba in poveljstva sil Unije.
               2.   Sedež poveljstva misije vključuje tudi urad za zvezo in podporo v Nairobiju in podporno celico v Bruslju.“;

               3.

               v členu 7 se odstavek 4 nadomesti z naslednjim:
               „4.   Vojaška misija EU v okviru svojih sredstev in sposobnosti deluje v tesnem sodelovanju z drugimi mednarodnimi akterji v regiji, zlasti Združenimi narodi in AMISOM, v skladu z dogovorjenimi zahtevami zvezne vlade Somalije.“;

               4.

               v členu 10 se doda naslednji odstavek:
               „5.   Referenčni finančni znesek skupnih stroškov vojaške misije EU za obdobje od 1. aprila 2015 do 31. decembra 2016 je 17 507 399 EUR. Odstotna stopnja tega referenčnega zneska iz člena 25(1) ATHENE znaša 30 % in odstotna stopnja obveznosti iz člena 32(3) ATHENE znaša 90 %.“;

               5.

               vstavi se naslednji člen:
               „Člen 10b
               Projektna enota
               1.   Vojaška misija EU ima projektno enoto za določanje in izvajanje projektov, ki jih financirajo države članice ali tretje države ter so združljivi s cilji misije in prispevajo k uresničevanju mandata.
               2.   Ob upoštevanju odstavka 3 je poveljnik misije EU pooblaščen, da si prizadeva pridobiti finančne prispevke držav članic ali tretjih držav za izvedbo projektov, ki skladno dopolnjujejo druge ukrepe vojaške misije EU. V takem primeru poveljnik misije EU z zadevnimi državami sklene dogovor, ki zajema zlasti posebne postopke za obravnavo morebitnih pritožb tretjih strani v zvezi s škodo, nastalo zaradi dejanj ali opustitev dejanj poveljnika misije EU pri uporabi sredstev, ki jih zagotovijo te države.
               Sodelujoče države se zaradi dejanj ali opustitev dejanj poveljnika misije EU pri uporabi njihovih sredstev v nobenem primeru ne morejo sklicevati na odgovornost Unije ali VP.
               3.   PVO se dogovori o sprejetju finančnega prispevka tretjih držav za projektno enoto.“;

               6.

               člen 11 se spremeni:

                           (a)

                           v odstavku 1 se uvodni stavek nadomesti z naslednjim:
                           „VP je pooblaščen, da tretjim državam, pridruženim temu sklepu, če je to ustrezno in skladno s potrebami misije, v skladu s Sklepom Sveta 2013/488/EU (2) razkrije tajne podatke EU, ki so bili pripravljeni za namene misije:;

                           (b)

                           v odstavkih 2 in 3 se besede „Sklepom 2011/292/EU“ nadomestijo z besedami: „Sklepom 2013/488/EU“;

               7.

               v členu 12 se odstavka 2 in 3 nadomestita z naslednjim:
               „2.   Mandat vojaške misije EU se konča 31. decembra 2016.
               3.   Ta sklep se razveljavi z dnem, ko prenehajo delovati poveljstvo EU, urad za zvezo v Nairobiju in podporna celica v Bruslju, v skladu z odobrenimi načrti o zaključku vojaške misije EU, brez poseganja v postopke v zvezi z revizijskim pregledom in predložitvijo računov vojaške misije EU iz ATHENE.“

         Člen 2
   Ta sklep začne veljati na dan sprejetja.
   Uporablja se od 1. aprila 2015.

      V Bruslju, 16. marca 2015

            Za Svet

            Predsednica

         F. MOGHERINI

      (1)  Sklep Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (UL L 44, 19.2.2010, str. 16).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).“


title: Sklep Evropskega odbora za sistemska tveganja z dne 25. marca 2011 o sprejetju Kodeksa ravnanja za Evropski odbor za sistemska tveganja (ESRB/2011/3)

text:
               11.5.2011

               SL

               Uradni list Evropske unije

               C 140/18

         SKLEP EVROPSKEGA ODBORA ZA SISTEMSKA TVEGANJA
   z dne 25. marca 2011
   o sprejetju Kodeksa ravnanja za Evropski odbor za sistemska tveganja
   (ESRB/2011/3)
   2011/C 140/10
   SPLOŠNI ODBOR EVROPSKEGA ODBORA ZA SISTEMSKA TVEGANJA JE –
   ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1), in zlasti členov 5(8), 7 in 8 Uredbe,
   ob upoštevanju Sklepa Evropskega odbora za sistemska tveganja z dne 20. januarja 2011 o sprejetju Poslovnika Evropskega odbora za sistemska tveganja (ESRB/2011/1) (2), in zlasti člena 26 Sklepa –
   SPREJEL NASLEDNJI SKLEP:
   Edini člen
   Kodeks ravnanja za Evropski odbor za sistemska tveganja
   1.   S tem sklepom se sprejme Kodeks ravnanja za Evropski odbor za sistemska tveganja v Prilogi k temu sklepu; kodeks predstavlja sestavni del tega sklepa.
   2.   Ta sklep začne veljati na datum sprejetja.
   3.   Ta sklep se objavi v Uradnem listu Evropske unije in na spletni strani ESRB.

      V Frankfurtu na Majni, 25. marca 2011

            Predsednik ESRB

         Jean-Claude TRICHET

      (1)  UL L 331, 15.12.2010, str. 1.

      (2)  UL C 58, 24.2.2011, str. 4.

      PRILOGA

         Kodeks ravnanja za Evropski odbor za sistemska tveganja

                  1.

                  Člani splošnega odbora, pripravljalnega odbora, svetovalnega tehničnega odbora in svetovalnega znanstvenega odbora (slednja sta v nadaljnjem besedilu skupaj poimenovana svetovalna odbora) Evropskega odbora za sistemska tveganja (ESRB) morajo spoštovati najvišje standarde etičnega ravnanja, v skladu z načeli, ki zanje veljajo po pravilih v institucijah, iz katerih prihajajo. Pričakuje se, da upoštevajo javni značaj svoje funkcije in ravnajo na način, ki ohranja in spodbuja zaupanje javnosti v ESRB. Od članov se pričakuje, da ravnajo pošteno, neodvisno, nepristransko in izključno v interesu Unije kot celote, diskretno in ne oziraje se na lastno korist ter da se izognejo kakršni koli situaciji, ki bi lahko vodila v osebno navzkrižje interesov. Navzkrižje interesov nastane, kadar imajo člani zasebne ali osebne finančne ali nefinančne interese, ki lahko vplivajo ali za katere se zdi, da vplivajo na nepristransko in objektivno opravljanje njihovih dolžnosti. Zasebni ali osebni interesi članov pomenijo kakršno koli potencialno korist za njih same, njihove družine, druge sorodnike ali za njihov krog prijateljev in znancev.

                  2.

                  Člani svetovalnega znanstvenega odbora morajo upoštevati tudi vsa dodatna pravila ravnanja, ki se lahko določijo v aktu o imenovanju in v njihovi pogodbi z Evropsko centralno banko.

                  3.

                  Pri javnih govorih ali izjavah ter v odnosih z mediji glede zadev v povezavi z ESRB morajo člani splošnega odbora, pripravljalnega odbora in svetovalnih odborov: (a) pojasniti, ali govorijo v svojem imenu ali v imenu ESRB, in se v primeru slednjega predhodno posvetovati s predsednikom ali enim od podpredsednikov ESRB; (b) spoštovati predstavniško vlogo predsednika; (c) popolnoma spoštovati zaupnost; in (d) primerno upoštevati svojo vlogo in dolžnosti pri ESRB.

                  4.

                  Člani splošnega odbora, pripravljalnega odbora in svetovalnih odborov lahko opravljajo pedagoško in znanstveno delo ter druge nepridobitne dejavnosti v lastnem imenu. Pri znanstvenih ali akademskih prispevkih o zadevah v zvezi z ESRB morajo jasno izraziti, da so jih ustvarili v lastnem imenu in da ne predstavljajo stališč ESRB.

                  5.

                  S pravili o poslovni skrivnosti se prepoveduje razkritje informacij o dejavnosti in odločitvah ESRB, ki niso bile zakonito razkrite javnosti.

                  6.

                  Člani splošnega odbora, pripravljalnega odbora in svetovalnih odborov ne smejo uporabiti nejavnih informacij v lastne zasebne namene ali zasebne namene drugih. Zlasti se morajo vzdržati uporabe tovrstnih informacij pri kakršnih koli zasebnih finančnih transakcijah, bodisi neposredno ali posredno prek tretjih oseb, na lastno tveganje in za njihov račun bodisi na tveganje in za račun tretje osebe.

                  7.

                  Spoštovanje načela neodvisnosti ni združljivo s potegovanjem za kakršne koli koristi, nagrade, honorarje ali darila iz katerega koli vira oziroma s prejemanjem ali sprejemanjem takšnih koristi, nagrad, honorarjev ali daril, če njihova vrednost presega običajni znesek, v finančni ali nefinančni obliki, in so na kakršen koli način povezani s funkcijo ali dejavnostjo, opravljeno za ESRB.

                  8.

                  Odstavki od 5 do 7 se uporabljajo za člane splošnega odbora, pripravljalnega odbora in svetovalnih odborov tudi po zaključku njihovega mandata pri ESRB.

                  9.

                  Ta kodeks ravnanja se uporablja tudi za namestnike članov splošnega odbora, osebe, ki te člane nadomeščajo, in njihove spremljevalce ter namestnike članov pripravljalnega odbora in svetovalnega tehničnega odbora.


title: 2004/656/ES: Sklep Sveta z dne 17. maja 2004 o podpisu Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               25.9.2004

               SL

               Uradni list Evropske unije

               L 300/43

         SKLEP SVETA
   z dne 17. maja 2004
   o podpisu Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2004/656/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), členov 55, 57(2), 71, 80(2), 93, 94, 133 in 181a v povezavi s členom 300(2), prvi pododstavek, prvi stavek Pogodbe,
   ob upoštevanju Pogodbe o pristopu iz leta 2003 (1) in zlasti člena 2(3) Pogodbe,
   ob upoštevanju listine priložene k Pogodbi o pristopu iz leta 2003 in zlasti njenega člena 6(2),
   ob upoštevanju predloga Komisije,
   ob upoštevanju naslednjega:

               (1)

               Svet je 8. decembra 2003 pooblastil Komisijo, da se v imenu Skupnosti in njenih držav članic pogaja z Republiko Armenijo o Protokolu k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter predvidi določene tehnične uskladitve, povezane z institucionalnim in pravnim razvojem v Evropski uniji.

               (2)

               Protokol je bil usklajen s pogajanji med strankami in ga je treba, ob upoštevanju njegove sklenitve, sedaj podpisati v imenu Skupnosti in njenih držav članic –

         SKLENIL:
   Člen 1
   Podpis Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se s tem potrdi v imenu Skupnosti, ob upoštevanju Sklepa Sveta o sklenitvi navedenega Protokola.
   Besedilo Protokola se priloži temu sklepu.
   Člen 2
   Predsednik Sveta se pooblasti za imenovanje oseb(e), pooblaščene(ih) za podpis Protokola v imenu Skupnosti in njenih držav članic ob upoštevanju njegove sklenitve.

      V Bruslju, 17. maja 2004

            Za Svet

            Predsednik

         B. COWEN

      (1)  UL L 236 z dne 23.9.2003.
   PROTOKOL
   k sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA,
   v nadaljevanju „države članice““, ki jih zastopa Svet Evropske unije, in
   EVROPSKA SKUPNOST IN EVROPSKA SKUPNOST ZA ATOMSKO ENERGIJO,
   v nadaljevanju „Skupnosti“, ki ju zastopata Svet Evropske unije in Komisija Evropskih skupnosti,
   na eni strani in
   REPUBLIKA ARMENIJA na drugi strani, so se OB UPOŠTEVANJU pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji dne 1. maja 2004,
   DOGOVORILE O NASLEDNJEM:
   Člen 1
   Češka, Estonija, Ciper, Latvija, Litva, Madžarska, Malta, Poljska, Slovenija in Slovaška so stranke Sporazuma o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani (1), podpisanega v Luxembourgu 22. aprila 1996 (v nadaljevanju „Sporazuma“), in sprejmejo in upoštevajo, na enak način kot druge države članice, besedila Sporazuma ter k njemu priloženih dokumentov.
   Člen 2
   Zaradi upoštevanja institucionalnega razvoja v Evropski uniji v zadnjem času se stranke dogovorijo, da se po prenehanju veljavnosti Pogodbe o ustanovitvi Evropske skupnosti za premog in jeklo obstoječe določbe v Sporazumu, ki se sklicujejo na Evropsko skupnost za premog in jeklo, razumejo kot določbe, ki se sklicujejo na Evropsko skupnost, ki je prevzela vse pravice in obveznosti Evropske skupnosti za premog in jeklo.
   Člen 3
   Ta protokol je sestavni del Sporazuma.
   Člen 4
   1.   Ta protokol v skladu z ustreznimi postopki odobrijo Skupnosti, Svet Evropske unije v imenu držav članic in Republika Armenija.
   2.   Stranke obvestijo druga drugo o dokončanju ustreznih postopkov iz odstavka 1. Listine o odobritvi se deponirajo pri Generalnem sekretariatu Sveta Evropske unije.
   Člen 5
   1.   Ta protokol začne veljati 1. maja 2004, če so pred tem datumom deponirane vse listine o odobritvi tega protokola.
   2.   Če do tega datuma ne bi bile deponirane vse listine o odobritvi tega protokola, začne ta veljati prvi dan prvega meseca, ki sledi datumu deponiranja zadnje listine o odobritvi.
   Člen 6
   1.   Besedila Sporazuma, sklepne listine in vseh priloženih dokumentov se sestavijo v češkem, estonskem, madžarskem, latvijskem, litovskem, malteškem, poljskem, slovenskem in slovaškem jeziku.
   2.   Ta besedila so priložena k temu protokolu in so enako verodostojna kot besedila v drugih jezikih, v katerih so sestavljeni Sporazum, sklepna listina in priloženi dokumenti.
   Člen 7
   Ta protokol je sestavljen v dveh izvodih v češkem, danskem, nizozemskem, angleškem, estonskem, finskem, francoskem, nemškem, grškem, madžarskem, italijanskem, latvijskem, litovskem, malteškem, poljskem, portugalskem, slovenskem, slovaškem, španskem, švedskem in armenskem jeziku, pri čemer je vsako od teh besedil enako verodostojno.

      Hecho en Bruselas, el diecinueve de mayo del dos mil cuatro.
      V Bruselu dne devatenáctého května dva tisíce čtyři.
      Udfærdiget i Bruxelles den nittende maj to tusind og fire.
      Geschehen zu Brüssel am neunzehnten Mai zweitausendundvier.
      Kahe tuhande neljanda aasta maikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Μαΐου δύο χιλιάδες τέσσερα.
      Done at Brussels on the nineteenth day of May in the year two thousand and four.
      Fait à Bruxelles, le dix-neuf mai deux mille quatre.
      Fatto a Bruxelles, addì diciannove maggio duemilaquattro.
      Briselē, divi tūkstoši ceturtā gada deviņpadsmitajā maijā.
      Priimta du tūkstančiai ketvirtų metų gegužės devynioliktą dieną Briuselyje.
      Kelt Brüsszelben, a kétezer-negyedik év május havának tizenkilencedik napján.
      Maghmul fi Brussel, id-19 ta' Mejju, 2004.
      Gedaan te Brussel, de negentiende mei tweeduizendvier.
      Sporządzono w Brukseli, dnia dziewiętnastego maja roku dwutysięcznego czwartego.
      Feito em Bruxelas, em dezanove de Maio de dois mil e quatro.
      V Bruseli devätnásteho mája dvetisícštyri.
      V Bruslju, devetnajstega maja dva tisoč štiri.
      Tehty Brysselissä yhdeksäntenätoista päivänä toukokuuta vuonna kaksituhattaneljä.
      Som skedde i Bryssel den nittonde maj tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica di Armenia
         Armēnijas Republikas vārdā
         Armėnijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar

      (1)  UL L 239 z dne 9.9.1999, str. 3.


title: Sklep Političnega in varnostnega odbora (SZVP) 2015/711 z dne 28. aprila 2015 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/4/2015)

text:
               1.5.2015

               SL

               Uradni list Evropske unije

               L 113/58

         SKLEP POLITIČNEGA IN VARNOSTNEGA ODBORA (SZVP) 2015/711
   z dne 28. aprila 2015
   o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/4/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 10 Skupnega ukrepa,
   ob upoštevanju Sklepa Političnega in varnostnega odbora ATALANTA/3/2009 z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (2009/369/SZVP) (2),
   ob upoštevanju naslednjega:

               (1)

               V skladu s členom 10(2) Skupnega ukrepa 2008/851/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

               (2)

               PVO je 29. aprila 2014 sprejel Sklep ATALANTA/2/2014 (3), ki spreminja Sklep ATALANTA/3/2009.

               (3)

               Na podlagi pisma predsednika Vojaškega odbora Evropske unije z dne 10. decembra 2014, priporočila namestnika poveljnika operacije EU o prispevku Republike Koreje z dne 9. aprila 2015 ter priporočila Vojaškega odbora Evropske unije z dne 15. aprila 2015 bi bilo treba prispevek Republike Koreje sprejeti.

               (4)

               Pogoj za sodelovanje Republike Koreje je, da stopi v veljavo Sporazum med Evropsko unijo in Republiko Korejo o vzpostavitvi okvira za sodelovanje Republike Koreje pri operacijah Evropske unije za krizno upravljanje (4), podpisan 23. maja 2014.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   1.   Prispevek Republike Koreje za vojaško operacijo Evropske unije kot prispevek k odvračanju, preprečevanju in zatiranju piratstva in oboroženih ropov pred somalsko obalo (Atalanta) se sprejme in velja za znatnega.
   2.   Republika Koreja je oproščena finančnih prispevkov v proračun operacije Atalanta.
   Člen 2
   Ta sklep začne veljati na dan sprejetja.

      V Bruslju, 28. aprila 2015

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  UL L 112, 6.5.2009, str. 9.

      (3)  Sklep Političnega in varnostnega odbora ATALANTA/2/2014 z dne 29. aprila 2014 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in spremembi Sklepa ATALANTA/3/2009 (2014/244/SZVP) (UL L 132, 3.5.2014, str. 63).

      (4)  UL L 166, 5.6.2014, str. 3.


title: Sklep Evropskega parlamenta (EU) 2017/846 z dne 16. marca 2017 o podaljšanju mandata preiskovalnega odbora za preučitev domnevnih kršitev in nepravilnosti pri uporabi prava Unije, povezanih s pranjem denarja, izogibanjem davkom in davčno utajo

text:
               18.5.2017

               SL

               Uradni list Evropske unije

               L 125/34

         SKLEP EVROPSKEGA PARLAMENTA (EU) 2017/846
   z dne 16. marca 2017
   o podaljšanju mandata preiskovalnega odbora za preučitev domnevnih kršitev in nepravilnosti pri uporabi prava Unije, povezanih s pranjem denarja, izogibanjem davkom in davčno utajo
   EVROPSKI PARLAMENT,

               —

               ob upoštevanju predloga konference predsednikov,

               —

               ob upoštevanju člena 226 Pogodbe o delovanju Evropske unije,

               —

               ob upoštevanju Sklepa 95/167/ES, Euratom, ESPJ Evropskega parlamenta, Sveta in Komisije z dne 19. aprila 1995 o določbah, ki podrobneje urejajo uresničevanje preiskovalne pravice Evropskega parlamenta (1),

               —

               ob upoštevanju svojega sklepa (EU) 2016/1021 z dne 8. junija 2016 o vzpostavitvi preiskovalnega odbora za preučitev domnevnih kršitev in nepravilnosti pri uporabi prava Unije, povezanih s pranjem denarja, izogibanjem davkom in davčno utajo, njegovih pristojnostih, številčni sestavi in mandatu (2),

               —

               ob upoštevanju člena 198(11) Poslovnika,

               A.

               ker je preiskovalni odbor zaprosil za podaljšanje mandata, da bi mogel v celoti in ustrezno izpolniti svoj mandat glede na število dokumentov, ki jih mora še preučiti, naročene analize in deležnike, ki jih mora še zaslišati;

               1.

               sklene podaljšati mandat preiskovalnega odbora za tri mesece.

            Za Evropski parlament

            Predsednik

         A. TAJANI

      (1)  UL L 113, 19.5.1995, str. 1.

      (2)  UL L 166, 24.6.2016, str. 10.


title: Sklep Sveta (EU) 2015/1789 z dne 1. oktobra 2015 o stališču, ki se v imenu Evropske unije zavzame v Skupnem odboru EGP v zvezi s spremembo Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP (Direktiva o kakovosti goriva)

text:
               7.10.2015

               SL

               Uradni list Evropske unije

               L 260/20

         SKLEP SVETA (EU) 2015/1789
   z dne 1. oktobra 2015
   o stališču, ki se v imenu Evropske unije zavzame v Skupnem odboru EGP v zvezi s spremembo Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP (Direktiva o kakovosti goriva)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 114 ter 192(1) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti prilogi II in XX k Sporazumu EGP.

               (3)

               Direktivo 2009/30/ES Evropskega parlamenta in Sveta (3) je treba vključiti v Sporazum EGP.

               (4)

               Zato bi bilo treba ustrezno spremeniti prilogi II in XX k Sporazumu EGP.

               (5)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v Skupnem odboru EGP glede predlaganih spremembam Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Luxembourgu, 1. oktobra 2015

            Za Svet

            Predsednik

         E. SCHNEIDER

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  Direktiva 2009/30/ES Evropskega parlamenta in Sveta z dne 23. aprila 2009 o spremembah Direktive 98/70/ES glede specifikacij motornega bencina, dizelskega goriva in plinskega olja ter o uvedbi mehanizma za spremljanje in zmanjševanje emisij toplogrednih plinov ter o spremembi Direktive Sveta 1999/32/ES glede specifikacij goriva, ki ga uporabljajo plovila za plovbo po celinskih plovnih poteh, in o razveljavitvi Direktive 93/12/EGS (UL L 140, 5.6.2009, str. 88).

      OSNUTEK
      SKLEP SKUPNEGA ODBORA EGP
      št. …/2015
      z dne …
      o spremembi Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:

                  (1)

                  Direktivo 2009/30/ES Evropskega parlamenta in Sveta z dne 23. aprila 2009 o spremembah Direktive 98/70/ES glede specifikacij motornega bencina, dizelskega goriva in plinskega olja ter o uvedbi mehanizma za spremljanje in zmanjševanje emisij toplogrednih plinov ter o spremembi Direktive Sveta 1999/32/ES glede specifikacij goriva, ki ga uporabljajo plovila za plovbo po celinskih plovnih poteh, in o razveljavitvi Direktive 93/12/EGS (1))je treba vključiti v Sporazum EGP.

                  (2)

                  Direktiva 2009/30/ES razveljavlja Direktivo Sveta 93/12/EGS (2), ki je vključena v Sporazum EGP in jo je zato treba v okviru Sporazuma EGP razveljaviti.

                  (3)

                  Prilogi II in XX k Sporazumu EGP bi bilo zato treba ustrezno spremeniti –

            SPREJEL NASLEDNJI SKLEP:
      Člen 1
      Poglavje XVII Priloge II k Sporazumu EGP se spremeni:

                  1.

                  v točki 6a (Direktiva 98/70/ES Evropskega parlamenta in Sveta) se doda naslednja alinea:

                              „—

                                 32009 L 0030: Direktiva 2009/30/ES Evropskega parlamenta in Sveta z dne 23. aprila 2009 (UL L 140, 5.6.2009, str. 88).“;

                  2.

                  v točki 6a (Direktiva 98/70/ES Evropskega parlamenta in Sveta) se doda naslednje besedilo:

                              „(c)

                              V členu 2(5) se beseda ‚Islandija‘ doda za besedo ‚Finska‘ in beseda ‚Norveška‘ se doda za besedo ‚Litva‘.

                              (d)

                              V členu 3(4) se za prvim pododstavkom doda naslednji pododstavek:
                              ‚Islandija lahko v poletnem obdobju odobri, da se na trg da motorni bencin, ki vsebuje etanol ali metanol z najvišjim parnim tlakom 70 kPa pod pogojem, da je uporabljeni etanol biogorivo ali da prihranek emisij toplogrednih plinov zaradi rabe metanola izpolnjuje merila, določena v členu 7b(2).‘

                              (e)

                              Členi od 7a do 7e se ne uporabljajo za Lihtenštajn.

                              (f)

                              Člen 7b(6) se ne uporablja za države Efte.“;

                  3.

                  besedilo točke 6 (Direktiva Sveta 93/12/EGS) se črta.

            Člen 2
      V točki 21ad (Direktiva Sveta 1999/32/ES) Priloge XX k Sporazumu EGP se doda naslednja alinea:

                  „—

                     32009 L 0030: Direktiva 2009/30/ES Evropskega parlamenta in Sveta z dne 23. aprila 2009 (UL L 140, 5.6.2009, str. 88).“

            Člen 3
      Besedilo Direktive 2009/30/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 4
      Ta sklep začne veljati … pod pogojem, da so bila predložena vsa uradna obvestila v skladu s členom 103(1) Sporazuma EGP (3).
      Člen 5
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 140, 5.6.2009, str. 88.

         (2)  UL L 74, 27.3.1993, str. 81.

         (3)  [Navedena ni nobena ustavna zahteva.] [Navedene so ustavne zahteve.]


title: 2014/633/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Skupnega podjetja SESAR za proračunsko leto 2012

text:
               5.9.2014

               SL

               Uradni list Evropske unije

               L 266/347

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Skupnega podjetja SESAR za proračunsko leto 2012
   (2014/633/EU)
   EVROPSKI PARLAMENT,

               —

               ob upoštevanju letnih računovodskih izkazov Skupnega podjetja SESAR za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Skupnega podjetja SESAR za proračunsko leto 2012 z odgovori skupnega podjetja (1),

               —

               ob upoštevanju priporočila Sveta z dne 18. februarja 2014 (05851/2014 – C7-0053/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 219/2007 z dne 27. februarja 2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (4), zlasti člena 4b Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0197/2014),

               1.

               podeli razrešnico izvršnemu direktorju Skupnega podjetja SESAR glede izvrševanja proračuna skupnega podjetja za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja SESAR, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 369, 17.12.2013, str. 49.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 64, 2.3.2007, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2014/418/EU: Sklep Evropske centralne banke z dne 16. junija 2014 o spremembi Sklepa ECB/2007/7 o pogojih za sistem TARGET2-ECB (ECB/2014/27)

text:
               1.7.2014

               SL

               Uradni list Evropske unije

               L 192/68

         SKLEP EVROPSKE CENTRALNE BANKE
   z dne 16. junija 2014
   o spremembi Sklepa ECB/2007/7 o pogojih za sistem TARGET2-ECB

      (ECB/2014/27)

      (2014/418/EU)

   IZVRŠILNI ODBOR EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti člena 11.6 ter členov 17, 22 in 23 Statuta,
   ob upoštevanju Smernice ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (1) ter zlasti člena 8(2) Smernice,
   ob upoštevanju naslednjega:

               (1)

               Smernica ECB/2012/27 je opredelila obrestovanje računov v plačilnem modulu (PM) in njihovih podračunov na način, ki bi lahko bil v nasprotju z odločitvijo Sveta ECB, da zniža obrestno mero mejnega depozita pod nič odstotkov.

               (2)

               Posledično je bila Smernica ECB/2012/27 spremenjena s Smernico ECB/2014/25 (2), da bi se takšna morebitna nasprotja odpravila.

               (3)

               Zato je treba nadalje spremeniti Sklep ECB/2007/7 (3), da bi se v sistemu TARGET2-ECB odrazile spremembe, ki jih je glede obrestovanja PM računov in njihovih podračunov vpeljala Smernica ECB/2014/25 –

         SPREJEL NASLEDNJI SKLEP:
   Člen 1
   Spremembe Sklepa ECB/2007/7
   Priloga k Sklepu ECB/2007/7 se spremeni:

               1.

               v členu 1 se vstavita naslednji opredelitvi pojmov:

                           „—

                           ‘deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,

                           —

                           ‘deposit facility rate’ means the interest rate applicable to the deposit facility,“;

               2.

               v členu 10 se odstavek 3 nadomesti z naslednjim:
               „3.   PM accounts and their sub-accounts shall be remunerated either at zero per cent or the deposit facility rate, whichever is lower.“

         Člen 2
   Začetek veljavnosti
   Ta sklep začne veljati na dan objave v Uradnem listu Evropske unije.

      V Frankfurtu na Majni, 16. junija 2014

            Predsednik ECB

         Mario DRAGHI

      (1)  UL L 30, 30.1.2013, str. 1.

      (2)  Smernica ECB/2014/25 z dne 5. junija 2014 o spremembi Smernice ECB/2012/27 o transevropskem sistemu bruto poravnave v realnem času (TARGET2) (UL L 168, 7.6.2014, str. 120).

      (3)  Sklep ECB/2007/7 z dne 24. julija 2007 o pogojih za sistem TARGET2-ECB (UL L 237, 8.9.2007, str. 71).